An pag-tanaw sa mga Malay ni Stamford Raffles iyo may signipikong impluwensya sa mga parataram nin Ingles, asin padagos man hasta sa ngunyan. Siya siguro an pinakaimportanteng boses sa pagheras kan ideya nin "Malay" na lahi o nasyun, na dae limitado sa etnikong Malay, kundi kaiba an mga tawo sa dakula pero dae ispesipikong parte kan Sur-subangang Asya na arkipelago. Si Raffles pigmokna an bisyon na an Malay bilang sarong nasyun na nakabase sa tataramon, na iyo linyada sa pagtanaw kan Ingles na Romantikong kahiroan sa oras na ito, asin kan 1809 nagpadara nin literaryong sanaysay sa tema na "Asiatic Society". Pagkatapos kan saiyang ekspedisyon sa nagligad na Minangkabau na lugar nin royalidad sa Pagaruyung, saiyang pigheras na ‘an ginikanan kan kapangyarihan, an ginikanan kan nasyun, na ekstensibong nakawarak sa Subangang Arkipelago’. Asin sa nagsunod na pagsurat, saiyang pigbalyo an Malay hale sa sarong nasyun pasiring sa sarong lahi.